На основу члана 36. и 37. Статута Града Ниша („Службени лист Града Ниша“, број 88/2008 и 143/2016),

Скупштина Града Ниша, на седници одржаној 2017. године, донела је

**О Д Л У К У**

**О ИЗМЕНИ ОДЛУКЕ О НАКНАДАМА ОДБОРНИКА,**

**ПРЕДСЕДНИКА И ЧЛАНОВА РАДНИХ ТЕЛА**

**Члан 1.**

У Одлуци о накнадама одборника, председника и чланова радних тела („Службени лист Града Ниша“, број 3/2008-Пречишћен текст и 92/2016), члан 7 мења се и гласи:

„Члан 7.

Одборничка накнада у месечном паушалном износу утврђује се:

- за шефа и заменика шефа одборничке групе нето месечна накнада у висини од 40% од просечне месечне зараде по запосленом у Републици Србији, према последњем објављеном податку републичког Завода за статистику;

- за одборника нето месечна накнада у висини од 30% од просечне месечне зараде по запосленом у Републици Србији, према последњем објављеном податку републичког Завода за статистику.“

Члан 2.

Ова одлука ступа на снагу осмог дана од дана објављивања у „Службеном листу Града Ниша“.

**СКУПШТИНА ГРАДА НИША**

Број:

У Нишу, 2017. године

Председник

Мр Раде Рајковић

**Образложење**

Предлаже се доношење Одлуке о измени одлуке о накнадама одборника, председника и чланова радних тела, и то у делу који се односи на накнаде одборника у месечном паушалном износу, тако што се прописује да шефовима и заменицима шефова одборничких група у Скупштини Града Ниша припада нето месечна накнада у висини од 40% од просечне месечне зараде по запосленом у Републици Србији, према последњем објављеном податку републичког Завода за статистику, док одборницима припада нето месечна накнада у висини од 30% од просечне месечне зараде по запосленом у Републици Србији, према последњем објављеном податку републичког Завода за статистику.

**ОДЛУКА О НАКНАДАМА ОДБОРНИКА,**

**ПРЕДСЕДНИКА И ЧЛАНОВА РАДНИХ ТЕЛА**

(''Службени лист Града Ниша'', број 3/2008 – пречишћен текст и и 92/2016)

Преглед чланова који се мењају:

Члан 7.

Месечна паушална накнада утврђује се:

- за шефа одборничке групе у износу од 7500,00 динара;

- за заменика шефа одборничке групе у износу од 6875,00 динара;

- за одборника у износу од 6250,00 динара.

Месечна паушална накнада се исплаћује лицима из става 1 до петог у месецу за претходни месец.